Document ID: 32004D0241

32004D0241
L 074/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 март 2004 година
относно изменение на Решения 92/260/ЕИО и 93/197/ЕИО по отношение на временното допускане и вноса в Европейския съюз на регистрирани коне от Южна Африка
(нотифицирано под номер С(2004) 668)
(текст от значение за ЕИП)
(2004/241/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 15, буква а) и член 16 от нея,
като има предвид, че:
(1)
Решение 92/260/ЕИО на Комисията (2) определя ветеринарно-санитарните изисквания и ветеринарното сертифициране за временното допускане на регистрирани коне. С него се установява образец за ветеринарен сертификат за временно допускане в Европейския съюз на регистрирани коне от Южна Африка.
(2)
Решение 93/197/ЕИО на Комисията (3) определя ветеринарно-санитарните условия и ветеринарното сертифициране за внос на регистрирани еднокопитни, както и на еднокопитни за разплод и доотглеждане. С него се установява образец за ветеринарен сертификат за внос в Европейския съюз на регистрирани коне от Южна Африка.
(3)
Решение 97/10/ЕО на Комисията (4) се прилага за регионализацията на Южна Африка за временно допускане и внос на регистрирани коне в Общността. Допълнителните гаранции, определени в Решение 97/10/ЕО, бяха наскоро изменени с Решение 2004/117/ЕО на Комисията.
(4)
От съображения за последователност изискванията за информация относно статута на ваксинирането срещу африканска чума при регистрираните коне, които следва да се отразят в образеца за ветеринарния сертификат, установен с Решения 92/260/ЕИО и 93/197/ЕИО, се съгласуват с допълнителните гаранции, предвидени в Решение 97/10/ЕО.
(5)
Следователно Решения 92/260/ЕИО и 93/197/ЕИО трябва да бъдат съответно изменени.
(6)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В раздел III, буква ж) от образеца за ветеринарен сертификат Е, установен от приложение II към Решение 92/260/ЕИО, се заменя със следния текст:
Член 2
В раздел III, буква ж) от образеца за ветеринарен сертификат Е, уреден от приложение II към Решение 93/197/ЕИО, се заменя със следния текст:„“
Член 3
Адресати на настоящото решение са държавите-членки.
Съставено в Брюксел на 5 март 2004 година.

Labels: 3
18
6